辛仲甫

辛仲甫  ， 字之翰 ， 汾州孝義人 。 仲甫少好學 ， 及長 ， 能吏事 ， 偉姿儀 ， 器局沉厚 。 後周廣順中 ， 郭崇掌親軍 ， 署仲甫掌書記 。 顯德初 ， 出鎮澶淵 ， 仍署舊職 。 崇所親吏爲廂虞候 ， 部民有被劫者 ， 訴陰識賊魁 ， 即捕盜吏也 ， 官不敢詰 。 仲甫請自捕逮 ， 鞫之 ， 吏故稽其獄 。 仲甫曰 ： “ 民被寇害而使自誣服 ， 蠹政甚矣 ， 焉用僚佐爲 ？ ” 請易吏以雪冤憤 。 崇悟 ， 移鞫之 ， 乃得實狀 。 太祖受命 ， 以崇爲監軍 。 陳思誨密奏崇有奸狀 ， 上怒且疑 ， 遣中使馳往驗之 。 未至 ， 崇憂懣失據 ， 謂賓佐日 ： “ 苟主人不察 ， 爲之奈何? ” 皆愕相視 。 仲甫曰 ： “ 皇帝膺運 ， 公首效節 ， 軍民處置 ， 率循常度 ， 且何以加辭 ？ 第遠偵使者 ， 率僚屬盡郊迎禮 ， 聽彼伺察 ， 久當自辨矣 。 ” 崇如其言 。 使者至 ， 視崇無他意 ， 還奏 ， 上大喜 ， 歸罪於思誨 。 幹德五年 ， 入拜右補闕 ， 出知光州 。 州有橫河與城直 ， 會霖潦暴疾 ， 水溢潰廬舍 。 仲甫集船數百艘 ， 軍資民儲 ， 皆賴以濟 。 六年 ， 移知彭州 。 州卒誘營兵及諸屯戍 ， 謀以長春節宴集日爲亂 。 屬春初 ， 仲甫出城巡視 ， 見壕中草深 ， 意可藏伏 ， 命燒剃之 。 兇黨疑謀泄 ， 有自首者 。 禽百餘人 ， 盡斬之 。 先是州少種樹 ， 暑無所休 。 仲甫課民栽柳蔭行路 ， 郡人德之 ， 名爲 “ 補闕柳 ” 。 太平興國初 ， 遷起居舍人 ， 奉使契丹 。 遼主問 ： “ 党進何如人 ？ 如進之比有幾 ？ ” 仲甫曰 ： “ 國家名將輩出 ， 如進鷹犬材耳 ， 何足道哉 ！ ” 遼主欲留之 ， 仲甫曰 ： “ 信以成命 ， 義不可留 ， 有死而已 。 ” 遼主竟不能屈 。 使還 ， 以刑部郎中知成都府 。 既至 ， 奏免歲輸銅錢 ， 罷榷酤 ， 政尚寬簡 ， 蜀人安之 。 八年 ， 加右諫議大夫 。 時彭州盜賊連結爲害 ， 詔捕未獲 。 仲甫誘令自縛詣吏者凡百餘人 ， 餘因散去 。 淳化二年 ， 出知陳州 。 代歸 ， 會蜀有寇 ， 以仲甫素著恩信 ， 將令輿疾招撫 ， 以疾未行 。 鹹平三年 （ 1000年 ） 卒 ， 年七十四 。